== Opvækst ==
Leif Panduro er søn af [[Aage Petersen (Schalburgkorpset)|Aage Petersen]] og Anne Johanne Petersen, født Panduro. Han er døbt '''Leif Thormod Petersen''', men kort tid efter hans fødsel blev forældrene skilt, og derefter antog han sammen med sin mor hendes fødenavn Panduro. Kort tid efter skilsmissen blev hans mor Anne Johanne Panduro indlagt på statshospital, hvorefter Leif Panduro kom på børnehjem og senere i pleje hos sin morbror, Gregers Panduro, og dennes kone, "tante Risse", i [[Ringsted]], hvor han fik et nært forhold til sin fætter Rudi, som han voksede op sammen med, mens han stod i stærk modsætning til morbroren og tanten, der oplevede ham som en vanskelig dreng. Panduro magtede aldrig at besøge sin mor på asylet, og gik heller ikke til hendes begravelse. Han var martret af skrækken for at have arvet hendes sindssygdom; hans morbror Gregers måtte følge to søstre til graven, først da den [[maniodepressiv]]e Jessica begik [[selvmord]] i [[1949]], derefter Anne Johanne, der skal være død af dårligt hjerte efter 24 år på [[statshospital]]et i [[Nykøbing F]]. Hun havde været nervøs og overspændt som ung, og da sønnen var seks år, blev hjemmet opløst efter hendes endelige sammenbrud. Hun blev dog altid glad for besøg af svigerinden "Risse" og dennes datter Hanne, fniste og fortalte sjofelheder, og proppede sig, når de tog hende med på konditori. Hun blandede navne, men råbte til en mand, hun en gang fik øje på i skoven: "Jeg ''har'' set dig, Aage Petersen!" Aage Petersen var Panduros far. Om sønnen, hun aldrig så, havde hun sine egne tanker, og da "Risse" fortalte hende, at han var blevet tandlæge, protesterede hun med, at han var da konditor i [[Aalborg]]. <ref>John Chr. Jørgensen: "Leif Panduro", forlaget Gyldendal, København 1987</ref>
Personbillede_savnes Litteratur Lister_over_personer Kultur Sundhedsvæsen Foreninger Organisationer